জেন লিঞ্চ
জেন ম্যারি লিঞ্চ (ইংরেজি: Jane Marie Lynch; জন্ম: ১৪ জুলাই ১৯৬০) হলেন একজন মার্কিন অভিনেত্রী, লেখিকা, গায়িকা ও কৌতুকাভিনেত্রী। তিনি সঙ্গীতনাট্যধর্মী টিভি ধারাবাহিক গ্লি-এ সু সিলভেস্টার ও ন্যাশনাল জিওগ্রাফিকের আর্থ লাইভের জন্য সর্বাধিক পরিচিত। এছাড়া তিনি ক্রিস্টোফার গেস্টের হাস্যরসাত্মক প্রামাণ্যচিত্র বেস্ট ইন শো-এ অভিনয় করে খ্যাতি অর্জন করেন। গ্লি ধারাবাহিকে সু সিলভেস্টার চরিত্রে তার কাজের জন্য তিনি অসংখ্য পুরস্কার অর্জন করেন, তন্মধ্যে প্রাইমটাইম এমি পুরস্কার, গোল্ডেন গ্লোব পুরস্কার, স্ক্রিন অ্যাক্টরস গিল্ড পুরস্কার, স্যাটেলাইট পুরস্কার, পিপলস চয়েস পুরস্কার ও টিসিএ পুরস্কার উল্লেখযোগ্য।